

**Republika e Kosovës**

**-Republic of Kosovo**

***KOMUNA - MUNICIPALITY***

*HANI I ELEZIT*

**Komuna Hani i Elezit**

**PLANI I INTEGRITETIT HANI I ELEZIT**

**2024 -2026**

PËRMBAJTJA

VENDIMI I MIRATIMIT ...........................................................................................................................2

[PËRMBAJTJA 3](#_Toc48061)

[LISTA SHKURTESAVE **Error! Bookmark not defined.**](#_Toc48062)

[DEKLARATA E INTEGRITETIT 4](#_Toc48063)

[HYRJE 6](#_Toc48064)

[PLANI I INTEGRITETIT 7](#_Toc48065)

[PARIMET E MENAXHIMIT TË INTEGRITETIT 9](#_Toc48066)

[OBJEKTIVAT E PLANIT TË INTEGRITETIT 10](#_Toc48067)

[PROCESI I ZHVILLIMIT TË PLANIT TË INTEGRITETIT 11](#_Toc48068)

[Fazat e zhvillimit të Planit të Integritetit 11](#_Toc48069)

[METODOLOGJIA E VLERËSIMIT TË RREZIKUT 12](#_Toc48070)

[Matrica vlerësimit të rrezikut 13](#_Toc48071)

[Vlerësimi i përgjithshëm i rrezikut 14](#_Toc48072)

[Prioriteti i rreziqeve 14](#_Toc48073)

[MONITORIMI I ZBATIMIT TË PLANIT TË INTEGRITETIT DHE RAPORTIMI 15](#_Toc48074)

[FUSHAT E RREZIKUT 16](#_Toc48075)

[Fushat e përgjithshme të Rrezikut 16](#_Toc48076)

[Fushat specifike të rrezikut 16](#_Toc48077)

[PYETËSORI 16](#_Toc48078)

[PLANI I VEPRIMIT 16](#_Toc48079)

# DEKLARATA E INTEGRITETIT

**Komuna Hani i Elezit** si institucion përgjegjës për ngritjen e kapaciteteve të shërbimeve ndaj qytetarëve, si një nga vlerat më të larta njerëzore dhe profesionale konsideron Integritetin. Integriteti kuptohet si promotor i jetës i cili na përcjellë në çdo sferë, andaj edhe ushtrimi i funksioneve dhe detyrave me integritet nga zyrtarët komunal krijon besueshmëri tek qytetarët, palët e interesit dhe partnerët tanë ndërkombëtar.

Kjo deklaratë ka për qëllim ofrimin e një deklarate gjithëpërfshirëse që pasqyron qartazi politikat, procedurat dhe masat tona operative përkitazi me integritetin, etikën, kulturën organizative, transparencën dhe llogaridhënien.

Andaj bazuar në të lartcekurat punën dhe proceset e Institucionit tonë jemi munduar ti harmonizojmë aktivitetet me parimet dhe vlerat e proklamuara në dokumentet tona më të rëndësishme duke siguruar respektimin dhe bërjen e dukshme të tyre.

Komuna Hani i Elezit këtë plan e sheh si bazë për përmirësimin e vazhdueshëm në sistemin e menaxhimit dhe fuqizimit të rezistencës së organizatës ndaj korrupsionit dhe rrjedhimisht të zvogëlojnë nivelet e korrupsionit. Kjo mund të arrihet përmes krijimit të mekanizmave duke përfshirë parandalimin, kontrollin, llogaridhënien dhe transparencën.

Zotohemi që Komuna Hani i Elezit, me gjithë sinqeritetin dhe përkushtimin duhet të zhvillojmë më tej kapacitetet e personelit tonë, për t’iu përgjigjur në mënyrë efektive të gjitha sfidave që kanë të bëjnë me integritetin, si dhe për të menaxhuar në mënyrë adekuate rreziqet e shumta e të ndryshme të integritetit me të cilat ne ballafaqohemi.

Prandaj ne si Komuna Hani i Elezit, jemi të përkushtuar që jo vetëm të implementojmë masat e planifikuara, por edhe të bëjmë përpjekje të suksesshme për të integruar menaxhimin e riskut ndaj integritetit në kulturën e institucionit në një mënyrë të qëndrueshme. Qasja ndaj fenomeneve negative do të jetë zero tolerancë.

Të gjithë ne jemi përgjegjës për parandalimin efikas, zbulimin me kohë dhe hetimin e korrupsionit, mashtrimit apo çdo shkeljeje tjetër të integritetit. Ne i mbajmë zotimet tona

karshi palëve tanë të interesit, pa përjashtuar përgjegjësit tanë qe veprojnë tek ne, ne arrijmë te fitojmë besimin duke vepruar me integritet dhe sjellje në mënyrë modeste duke jetësuar etiken.

Në fund, falënderojmë të gjithë anëtarët e Grupit Punues, përkushtimi dhe puna shumë e madhe e të cilëve ka bërë të mundur ta kemi në duart tona këtë Plan të Integritetit për tri vitet e ardhshme 2024-2026.

Mbetet që në të ardhmen, të gjithë zyrtarët, palët e interesit të Komunës së Hanit të Elezit të japin kontributin e tyre maksimal për ta implementuar këtë dokument, gjë që mund të arrihet vetëm duke forcuar dhe avancuar bashkëpunimin që tashmë e kemi.

Me respekt

Mehmet Ballazhi – Kryetar i Komunës së Hanit të Elezit.

# HYRJE

Në bazë të Nenit 25 të Ligjit nr. 08/L-017 për Agjencinë për Parandalimin e Korrupsionit/APK, udhëzimeve për përpilimin dhe zbatimin e planeve të integritetit të përcaktuara me Metodologjinë për Planet e Integritetit të miratuar nga APK obligojnë të gjitha institucionet të zhvillojnë dhe miratojnë planet e integritetit.

Andaj bazuar në obligimet ligjore dhe dokumentet e lartcekura edhe Komuna Hani i Elezit ka hartuar Planin e Integritetit Institucional për vitet 2024-2026.

Plani i integritetit është dokument strategjik dhe operativ që mbështetet mbi gjetjen e provave, rezultateve të procesit sistematik te vlerësimit të rrezikut të integritetit të ndërmarre brenda organizatës. Ai bazohet në identifikimin konkret të rreziqeve, analizën dhe vlerësimin e nivelit të rrezikut, prioritet për ndërhyrje, dhe specifikon masat sipas rreziqeve për arritjen e objektivave të saj.

Qëllimi kryesor i Planit të Integritetit është ngritja e vetëdijes individuale dhe institucionale si mënyra për parandalimin e fenomeneve që mund të jen të pranishme. Andaj synimi ynë do të jetë ndërtimi i mureve të sigurisë për të penguar keq edukuarit dhe individ te pa ndërgjegjshëm, krijimine e politikave për ngritje profesionale, intelektuale dhe edukative. Plani i Integritetit shërben edhe si mjet preventiv strategjik për të fuqizuar integritetin e institucionit, ku përfshihet integriteti individual, profesionalizmi, etika, integriteti institucional si dhe zbatimi i vlerave morale dhe standardeve profesionale. Duke marre parasysh qëndrueshmërinë dhe pasojat afatgjate të veprimeve ne e lidhim integritetin me shqetësime tjera , mendojmë gjerësisht për të gjitha çështjet dhe veprojmë në përputhje me rrethanat, konformë parimeve të funksionit dhe mandatit tonë. Ne përpiqemi te ofrojmë shërbimet cilësore me kohë të duhur, në mënyre efektive dhe efikase duke respektuar standardet më të larta të integritetit profesional. Ne jemi të përgjegjshëm individualisht dhe kolektivisht për sjelljen tone etike.

# PLANI I INTEGRITETIT

Si dokument plani i integritetit përcakton strategjitë dhe hapat që institucioni duhet ndjekë për të siguruar integritetin në veprimtarinë e vet. Ky plan përfshinë masat dhe politikat për të parandaluar korrupsionin, mashtrimin dhe veprimet e tjera që mund të dëmtojnë

integritetin e institucionit.

Plani për Integritet si dokument strategjik dhe operativ do shërben si një mjet i rëndësishëm për fuqizimin e integritetit institucional. Ky plan kuptohet si një respektim i drejtpërdrejtë i vlerave morale, standardeve profesionale dhe i rregullave të zbatueshme normative. Në përgjithësi plani i integritetit është një instrument i rëndësishëm për të siguruar që institucioni të mbajë nivelin e lartë të integritetit në të gjithë veprimtarin e tij.

**Plani i integritetit mundëson:**

* Identifikimin e rreziqeve përkatëse të korrupsionit në fusha të ndryshme të punës
* Vlerësimin e çfarëdo lloj rreziku që mund të paraqes rrezik për shfaqjen e korrupsionit për një organizatë;
* Përcaktimin e masave për të parandaluar ose eliminuar rreziqet e korrupsionit dhe sjelljeve tjera jo profesionale;
* Forcimi i imazhit dhe besueshmërisë së Institucionit – respektimi i dhe ndjekja e planit të integritetit mund të përmirësoj imazhin dhe besueshmërinë e saj në raport me të tjerët;
* Ndërgjegjësimi i personelit – trajnimi dhe ndërgjegjësimi rreth rreziqeve të integritetit ndihmojnë personelin të kuptoj rëndësinë e sjelljes në përputhje me rregulloret e përcaktuara;
* Përmirësimi i produktivitetit dhe performancës – mjedisi i cili promovon integritetin mund të ndikojë pozitivisht në klimën e institucionit duke sjellë produktivitetin dhe përformancën;
* Përputhshmëria me ligjin – Hartimi i planit të Integritetit siguron që aktet e institucionit të kenë përputhshmëri me aktet relevante për parandalimin e pasojave ligjore;

**Plani i Integritetit do të kontribuojë në mënyrë domethënëse në:**

* Rritjen e mundësive që Komuna Hani i Elezit të arrijë objektivat e saja organizative duke vënë përpara një menaxhim proaktiv të rrezikut të integritetit. Kjo do të përmirësojë rezistencën organizative ndaj korrupsionit dhe do të zvogëlojë mundësitë për korrupsion;
* Përqendrimin tek prioritetet, në bazë të identifikimit dhe vlerësimit të rrezikut që do ta ndihmojnë institucionin të shpërndajë në mënyrë efektive burimet në dispozicion kundër korrupsionit, që të shfrytëzohen në mënyrën më mirë të mundshme;
* Përmirësimin e kontrolleve operacionale ndaj shkeljeve të integritetit që do të rrisin efektivitetin, efikasitetin dhe transparencën e të gjitha proceseve
* Mbajtjen e një sistemi për të siguruar pajtueshmërinë me kërkesat dhe standardet ligjore dhe procedurale;
* Krijimin e një mjedisi të brendshëm të favorshëm kundër korrupsion përmes trajnimit të synuar dhe ndërgjegjësimit, si dhe duke inkurajuar një bashkëpërgjegjësi të gjithë stafit në procesin e zhvillimit, zbatimit dhe monitorimit të planeve të integritetit;
* Rritjen e besimit të punonjësve tonë dhe palëve të jashtme të interesit në përkushtimin për integritet që demonstrohet nga Komuna Hani i Elezit.

Me zbatimin e këtij Plani, Komuna Hani i Elezit do të vendoset më mirë për të siguruar një shpërndarje efektive, efikase, transparente dhe etike të rezultateve të synuara. Plani mbështetet në rezultatet e një planifikimi gjithëpërfshirës për integritetin dhe të një procesi vlerësimi të riskut që Komuna Hani i Elezit e ka bërë në periudhën 2024 - 2026. Procesi ka përfshirë identifikimin e pikave të dobëta të Komunës së Hanit të Elezit në rastet e shkeljeve të integritetit dhe vlerësimin e tyre duke marrë parasysh: (1) dëmet materiale dhe jo materialë që shkaktojnë shkeljet përkatëse potenciale dhe (2) gjasat që këto ngjarje të ndodhin parë nga rezistenca aktuale organizative e vërtetuar nga rregulloret, procedurat, kodet, praktikat relevante dhe nga përfshirja e stafit.

# PARIMET E MENAXHIMIT TË INTEGRITETIT

### Lidershipi

Menaxhmenti i lartë duhet në mënyrë të dukshëm të demonstrojë një përkushtim aktiv të bazuar në fakte për integritetin. Kjo do të kërkonte nga ata që të udhëheqin procesin qysh nga fillimi, përmes zhvillimit të politikave të integritetit dhe Kodit të Etikës. Shumë e rëndësishme është që ky përkushtim të jetë i vazhdueshëm dhe që të kuptohet dhe të shihet mirë nga të gjithë stafi dhe palët interesit.

### Përfshirja e personelit

Pjesëmarrja e gjithë stafit është shumë e rëndësishme në zbatimin e suksesshëm të sistemit për menaxhimin e integritetit. Megjithatë, përfshirja kuptimplote kërkon edukimin e përshtatshëm dhe trajnimin lidhur me çështjet që kanë të bëjnë me integritetin, ngritjen e vetëdijes duke krijuar kështu besim dhe mjedis pozitiv për punë. Komunikimi efektiv i brendshëm dhe i jashtëm dhe koordinimi janë të rëndësishme për punë të suksesshme ekipore në mënyrë që të gjitha palët e përfshira të marrin dhe të mbajnë të njëjtin kuptim për projektin derisa është duke u zbatuar.

### Qasja sistemore

Identifikimi i fushave potenciale të korrupsionit dhe menaxhimi i proceseve të ndërlidhura për të siguruar integritet kërkon qasje sistemore. Kjo kërkon nga Komuna Hani i Elezit ti kushtojë vëmendje të gjitha njësive dhe të analizojnë marrëdhënien dhe ndërvarësinë ndërmjet tyre. Një gjë e tillë arrihet brenda për brenda grupit punues në Komuna Hani i Elezit.

### Transparenca dhe hapësira për raportim

Sigurimi i një mjedisi të hapur dhe transparent ku personeli ka liri për të raportuar për shkeljet eventuale dhe këto bëhen duke u ngrit vetëdijesimin përmes trajnimeve të personelit.

# OBJEKTIVAT E PLANIT TË INTEGRITETIT

Objektivi kryesor i Planit të Integritetit është të rrisë dhe rendit përpjekjet dhe burimet për të parandaluar/eliminuar në mënyrë progresive dhe sistematike shkaqet dhe efektet shkatërruese të korrupsionit dhe të sjelljeve jo etike në Komunën e Hanit të Elezit.

Objektivat specifike janë:

* Sigurimi i një mekanizmi gjithëpërfshirës, ku të gjithë zyrtarët, vijuesit dhe ofruesit e shërbimeve mund të përfshihen në luftën kundër korrupsionit dhe sjelljeve jo etike në punën e Institucionit.

* Rritja e vetëdijesimit të personelit dhe vijuesve mbi rreziqet e korrupsionit dhe të sensibilizojë ata për rolin e tyre në parandalimin/eliminimin e korrupsionit dhe sjelljeve jo etike.

* Përmirësimi dhe forcimi i mekanizmave të raportimit të rasteve të korrupsionit dhe sjelljeve jo etike në Komuna Hani i Elezit.

* Rritja e efikasitetit në ofrimin e shërbimeve në Institucion.

* Krijimin dhe mirëmbajtjen e partneriteteve në luftën kundër korrupsionit dhe sjelljeve jo etike.

# PROCESI I ZHVILLIMIT TË PLANIT TË INTEGRITETIT

Plani i Integritetit është një dokument që vlerëson integritetin e punës, integritetin institucional, pajtueshmërinë dhe mënyrën se si institucioni dhe punonjësit e tij veprojnë përmes vetëvlerësimit të ekspozimit ndaj rreziqeve ndaj ndodhjes dhe zhvillimit të korrupsionit dhe / ose sjelljeve tjera të papranueshme etike dhe profesionale.

**Plani i Integritetit kryesisht përbëhet nga:**

* Regjistrimi i rreziqeve të identifikuara dhe të vlerësuara për të gjitha fushat e funksionimit të Komuna Hani i Elezit -së.
* Përcaktimi i masave për përmirësimin e integritetit që përshkruan në detaje të gjitha masat që duhet të zbatohen për të zvogëluar rreziqet e integritetit, si dhe afatin kohor përkatës dhe përgjegjësitë organizative për zbatimin e masave.

Me rastin e zhvillimit të Planit të Integritetit bëhet vlerësimi i rreziqeve të integritetit për të gjitha fushat e funksionimit të Komunës së Hanit të Elezit Të gjithë zyrtarët kanë patur mundësi të marrin pjesë në vlerësimin e rrezikut të fushave të funksionimit të njësive dhe Institucionit dhe të propozojnë masa për të përmirësuar integritetin dhe cilësinë e përgjithshme të menaxhimit si dhe ofrimin e shërbimeve.

## Fazat e zhvillimit të Planit të Integritetit

Zhvillimi i Planit të Integritetit për Hanin e Elezit përbëhet prej disa faza si në vijim:

* ***Faza përgatitore*** – Kryetari i Komunës ka themeluar grupin e punues me vendim ku në grup punues janë përfshirë niveli menaxherial dhe profesional. Po ashtu, Kryetari me vendim ka emëruar edhe koordinatorin për zhvillimin e planit ë integritetit. Ky grup punues ka bërë mbledhjen e informacionit të nevojshme për zhvillimin e planit të integritetit si dhe njoftimin e të gjithë stafit për rëndësinë e Planit të Integritetit.
* ***Faza e vlerësimit të rrezikut të integritetit*** - gjatë kësaj faze koordinatori së bashku me grupin punues kanë analizuar dokumentacionin e mbledhur (legjislacionin dhe aktet nënligjore të zbatueshme në punën e administratës; përshkrimet e vendit punës dhe fushëveprimin e çdo njësie organizative si dhe si dhe çdo proces për vendimmarrje dhe ofrimin e shërbimeve. Mbi bazën e analizës së gjendjes aktuale ka përcaktuar fushat e rrezikut dhe ka identifikuar dhe vlerësuar rreziqet. Po ashtu përfshirja e pjesëmarrësve në procesin e hartimit të planit (është zhvilluar edhe pyetësorin anonim me stafin), konsultimi me akterët për mbledhjen e opinioneve të tyre për identifikimin e pikave potenciale të cenueshme në Institucion.
* ***Faza e përcaktimit të prioriteteve, dhe propozimit të masave për përmirësimin*** e ***integritetit -*** kjo fazë ka përfshirë përcaktimin e fushave dhe prioriteteve për intervenimin, përcaktimi i masave për parandalimin/eliminimin e rreziqeve dhe përgjegjësit për zbatim.
* ***Faza e monitorimit dhe raportimit të planit të integritetit -*** përfshin monitorimin, vëzhgimin dhe regjistrimin e rregullt të aktiviteteve që ndodhin në një Plan të Integritetit dhe procesin e mbledhjes së informacionit për të gjitha aspektet e zbatimit të Planit të Integritetit. Ndërsa raportimi mundëson që informacionet e mbledhura të përdoren në marrjen e vendimeve që përmirësojnë e zbatimin e objektivave të Planit të Integritetit.

# METODOLOGJIA E VLERËSIMIT TË RREZIKUT


Metodologjia e vlerësimit të rrezikut është një proces i strukturuar që ka për qëllim të identifikoj, vlerësoj dhe menaxhojë rreziqet potenciale në një institucion.

Vlerësimi i rrezikut do të thotë renditja e rreziqeve më të mëdha në krye të listës, që paraqesin efekte thelbësore në integritetin institucional dhe mund të rrezikojnë efikasitetin, besueshmërinë dhe imazhin e jashtëm të Institucionit. Kjo duhet të jetë baza për përcaktimin e masave për trajtimin e rrezikut. Prandaj, prioritetet përcaktohen ashtu që resurset e kufizuara në dispozicion për trajtim, mund të vendosen aty ku ndihet se janë më të nevojshme. Në përgjithësi, rreziqet e kategorizuara si të vogla, përputhen me standardet për marrje të rrezikut dhe nuk imponojnë nevojën për masa shtesë të trajtimit, por kërkojnë monitorim të efikasitetit të masave ekzistuese të trajtimit/kontrollit. Në anën tjetër, rreziqet madhore kërkojnë trajtim të menjëhershëm me masat adekuate.

Pas përcaktimit të dy parametrave, gjasave të ndodhjes së rrezikut dhe pasojave (ndikimit) të rrezikut të ndodhur, grupi punues ka përcaktuar nivelin e rrezikut për të gjitha rreziqet e identifikuara dhe të vlerësuara, duke përdorur Matricën e Rrezikut. Niveli përfundimtar i rrezikut përcaktohet bazuar në Matricën e Rrezikut si kombinim i gjasave dhe pasojave.

## Matrica vlerësimit të rrezikut

Matrica e vlerësimit të rrezikut mundëson të llogaritet rreziku në një fushë, aktivitet institucionale për një kohë shumë të shpejtë, duke identifikuar të gjitha gjërat që mund të shkojnë keq dhe duke peshkuar dëmin e mundshëm. Kjo e bën më të lehtë prioritizimin e çështjeve dhe ndërmarrjen e veprimeve dhe masave aty ku është më e nevojshme për të mbajtur fushën dhe aktivitetet në rrugë të mbarë.



Intensiteti i rrezikut fitohet duke shumëzuar probabilitetin/gjasën me pasojën/ndikimin, duke përdorur matricën e rrezikut, "ndikimi (1-10) x pasoja (1-10)", treguar në figurën si më lartë.

## Vlerësimi i përgjithshëm i rrezikut

Vlerësimi i përgjithshëm i rrezikut të cenimit të integritetit vlerësohet nga 1 në 100, si në tabelën e më poshtme:

|  |  |  |
| --- | --- | --- |
| Ulët | Mesatar | Lartë |
| 1 – 15 pikë | 16 - 48 | 49 - 100 |

Rreziku me intensitet të ulët – mundësia e ndodhjes së cenimit të integritetit ose formave tjera të dëmtimit të integritetit është shumë e vogël për shkak të masave ekzistuese të kontrollit, (rreziku nuk u shfaq në të kaluarën ose shfaqet shumë rrallë, kështu që nuk ka gjasa që kjo të ndodhë në të njëjtën periudhë kohore në të ardhmen). Vlerësimi i ndikimit të shfaqjes së rrezikut - Ndikimi për integritetin e institucionit është i parëndësishëm.

Rreziku me intensitet të mesëm – ndodhja e cenimit të integritetit ose formave tjera të dëmtimit të integritetit është e mundur, por masat e kontrollit menaxhojnë këtë rrezik, (rreziku është shfaqur në një numër rastesh në të kaluarën, kështu që probabiliteti i ndodhjes në të njëjtën periudhë kohore në të ardhmen është i moderuar). Vlerësimi i ndikimit të shfaqjes së rrezikut - Ndikimi i është i rëndësishëm për integritetin e institucionit.

Rreziku me intensitet të lartë – cenimi i integritetit ose format e tjera të dëmtimit të integritetit janë tashmë të pranishëm në këtë proces ose ka të ngjarë të ndodhin, (rreziku është shfaqur shpesh në të kaluarën dhe ekziston një gjasë e madhe që kjo të ndodhë në të njëjtën periudhë kohore në të ardhmen). Vlerësimi i ndikimit të shfaqjes së rrezikut – Ndikimi është shumë i rëndësishëm për integritetin e institucionit.

## Prioriteti i rreziqeve

Prioriteti i rrezikut nënkupton renditjen e rreziqeve të integritetit, duke filluar nga rreziqe më parësore që paraqesin ndikim thelbësor në integritetin e institucionit dhe që mund të rrezikojnë efektshmёrinё dhe reputacionin e tij, deri te rreziqet e ulëta të cilat nuk mund të kenë nevojë për masa, por mjafton të monitorohen në mënyrë të vazhdueshme.

Pas përcaktimit të mundësisë së ndodhjes se rreziqeve dhe pasojave të rreziqeve të ndodhura, vijohet me përcaktimin e nivelit të rrezikut për të gjitha rreziqet e identifikuara dhe të vlerësuara, sipas matricës së rrezikut (në figurën nr.1).

Renditja e rreziqeve bëhet sipas rëndësisë, dhe përfshin vlerësimin midis mundësisë së ndodhjes apo shfaqjes së një rreziku dhe ndikimit të tij në integritetin e institucionit.

# MONITORIMI I ZBATIMIT TË PLANIT TË INTEGRITETIT DHE RAPORTIMI

Zbatimi i Planit të Integritetit do të monitorohet në vazhdimësi me mekanizma përkatës, do të rishikohet periodikisht dhe do të azhurnohet në përputhje me zhvillimet relevante normative, institucionale, procedurale dhe të personelit brenda mjedisit të Institucionit. Monitorimi i vazhdueshëm i zbatimit është i rëndësishëm për t’u siguruar se kontrolli i rrezikut të integritetit dhe masat për trajtim janë efektive, si në projektim ashtu edhe në funksionim, dhe se procedurat janë kuptuar si dhe plani integriteti është ndjekur. Gjithashtu monitorimi duhet të përcaktojë nëse masat e përdorura për trajtimin e riskut kanë prodhuar efektet e planifikuara, kanë zbuluar ndryshimet në kontekstin e jashtëm dhe të brendshëm përfshirë ndryshimet e vetë rrezikut, ndryshime që kërkojnë rishikimin e trajtimit dhe prioriteteve të rrezikut si dhe kanë identifikuar cilat mësime duhen nxjerrë për planifikim në të ardhmen. Raportimi i rregullt siguron se zbatimi i Planit bëhet në përputhje me orarin dhe rezultatet e planifikuara për arritje.

Me qëllimi të sigurimit të zbatimit të planit të integritetit krijohen mekanizmat për monitorimin dhe raportimin për zbatimin e Planit të Integritetit.

Fillimisht ***Caktohet Personi përgjegjës për raportimin e zbatimit të Planit të Integritetit*** me vendim të Kryetarit të Komunës së Hanit të Elezit.

***Personi përgjegjës për raportimin e zbatimit të Planit të Integritetit është*** përgjegjës për:

* Përgatitë metodologjinë për monitorimin e Planit të Integritetit konformë metodologjisë për planet e Integritetit nga Komunën e Hanit të Elezit;
* Të mbledhë dhe analizon dokumentacionin e nevojshëm në lidhje me zbatimin e masave
* Harton raporte periodike dhe vjetore (çdo 6 muaj) për monitorimin e zbatimit të planit të integritetit dhe i raporton Kryetarit të Komunës.

Të gjithë punonjësit janë të detyruar të informojnë personin përgjegjës për situatën, veprimet, masat për të cilat ata janë të angazhuar për veprim. Të paktën një herë në vit, me kërkesë të Kryetarit të Komunës, personi përgjegjës duhet të paraqesë një raport për zbatimin e planit të integritetit.

## FUSHAT E RREZIKUT

## Fushat e përgjithshme të Rrezikut

* Drejtimi dhe menaxhimi;
* Politika e burimeve njerëzore dhe sjellja etike e të punësuarve;
* Planifikimi dhe menaxhimi financiar;
* Ruajtja dhe siguria e të dhënave dhe dokumenteve.
* Komunikimi dhe informimi;

## Fushat specifike të rrezikut

* Auditimi i Brendshëm;
* Prokurimi publik;
* Arsimi i lartë;
* Trajnimet

# PYETËSORI

Ne kuadër të zhvillimit të Planit të Integritetit, Komuna Hani i Elezit ka krijuar pyetësorin Online ku i njëjti i është dërguar tek 15 pjesëmarrës / punonjës të Institucionit nga nivele të ndryshme organizative.

# PLANI I VEPRIMIT

Plani i veprimit është hartuar brenda kornizës së përgjithshme të përcaktuar në Planin e Integritetit konformë udhëzuesit të miratuar nga ana e Komunës së Hanit të Elezit. Plani i veprimit për zbatimin e kësaj strategjie përmban:

Fusha e rrezikut, përshkrimi i rrezikut, masat ekzistuese të kontrollit dhe efikasiteti i tyre në tejkalimin e rreziqeve, rezultatet e vlerësimit të pasojës dhe probabiliteti i shfaqjes së rrezikut, masat e parashikuara për eliminimin / zvogëlimin e rrezikut, personi përgjegjës për zbatimin e masave dhe afatin për zbatimin e masave.

### PLANI I VEPRIMIT PËR INTEGRITET KOMUNËN E HANIT TË ELEZIT 2024-2026

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Planit i Integritetit Fushat e përgjithshme të rrezikut** | | | | | |  |
|  | **Regjistrimi i rrezikut** |  | **Vlerësimi dhe matja e rrezikut** | | | **Veprimi ndaj rrezikut** | |  |
| **Fusha e rreziku**  **t** | **Përshkrimi i Rrezikut** | **Masat ekzistuese**  **të**  **kontrollit** | **Gjasat** | **Ndikimi** | **rrezikut**  **Vlerësimi i** | **Masat e propozuara për zvogëlimin / eliminimin e**  **rreziqeve** | **Njësia**  **/zyrtari përgjegjës** | **Afati i realizimit** |
| **1.**    **Drejtimi dhe menaxhimi** | Mbikëqyrja jo efikase mbi zbatimin e aktiviteteve të planifikuara në kuadër të Planit të Integritetit | Ligjet dhe aktet  nënligjore      Plani i  Integritetit  Komunal    Procedurat dhe aktet ligjore APK | 3 | 8 | 24 | Vlerësimi periodik i zbatimit të aktiviteteve - planit vjetor | Koordinatori i emëruar. | Cdo tre (6) muaj raport |
| Mos monitorimi dhe raportimi mbi zbatimin e Planit të  Integritetit të Komunës së Hanit të Elezit | 2 | 3 | 6 | Monitorimi dhe hartimi i  raporteve monitoruese |  | Çdo 6 muaj raportim |
|  | 3 | 10 | 30 |  |  |  |
| Informimi i vazhdueshëm me punonjësit lidhur me proceset e institucionit dhe ofrimi këshillave nga menaxhmenti | 3 | 5 | 15 | Organizimi i takimeve dhe vizitave nga menaxhmentit tek punonjësit . | Drejtoritë me zyrtarët – raporte nga takimet si dëshmi | Së paku 4 takime në  vit |
| Mungesa e një Rexhistri të dhuratave | 2 | 10 | 20 | Krijimi i rexhistrit te dhuratave | Zyrtari për deklarim të pasurisë në  komunë | 2024 |
| Informimi i stafit rreth procedurave të pranimit  dhuratave | Muajin  Mars  çdo viti |
|  |  |  |  |  |  |  |
| **2.**    **Politika burimeve njerëzore dhe**  **etika** | Mungesa e Trajnimeve rreth kodit të etikes. | Kodi etikes  Komuna, IKAP    Legjislacion i në fuqi    Plani vjetor trajnimeve për zyrtaret | 3 | 4 | 12 | Trajnimi i stafit rreth etikes | Njesia e burimeve njerezore | 20 zyrtar të trajnuar çdo vit |
| Mungesa e Informimit dhe sensibilizimit për ekzistencën e kodit të etikës për zyrtarët e Komunes. | 3 | 4 | 12 | Shperndarja e kodit të etikës dhe publikimi në ëeb faqe. | Njesia e burimeve njerezore | Cdo fillim vit |
| Ngritja profesionale e kompetencës së të punësuarve në lidhje me  konfliktin e interesit | 3 | 4 | 12 | Trajnim i stafit për fudhën e  konfliktit të interesit | Njesia e burimeve njerezore | 20 zyrtar të trajnuar cdo vitë |
| Mos Senzibilizimi dhe informimi i stafit ne lidhje me konfliktin e interesit dhe korrupsionit | 3 | 4 | 12 | Senzibilizimi i stafit përmes njoftimeve vazhdueshme | DAP -Broshura | Politikat dhe  rregullat e dërguara cdo fillim  vit |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **3.**    **Planifikimi**  **dhe**  **menaxhimi** | Mos Planifikimi i buxhetit në bazë të dokumenteve të planifikimit, (strategjive, plani performancës plani vjetor etj) dhe obligimeve tjera | Ligjet dhe aktet nënligjore | 3 | 5 | 15 | Te sigurohet pjesmarrja e te gjitha paleve ne planifikimet buxhetore dhe kordinimi me dokumente  planifikuese | DBF | Planifikimi vjetor dhe rishikimi buxhetit cdo vit |
|  | 5 | 5 | 25 |  |  | Çdo vit |
| **4.**    **Ruajtja dhe siguria e të dhënave**  **dhe dokumenteve** | Mungesa e një hapësire  adekuate për arkiv | Ligjet dhe aktet  nënligjore nga fusha arkives | 8 | 8 | 64 | Pasurimi me rafte dhe krijimi i kushteve per arkiv | DAP | 2026 |
| Grumbullimi dhe jo klasifikimi i duhur nga njësit i dokumenteve që dërgohen në arkiv | 5 | 5 | 25 | Trajnimi i stafit dhe klasifikimi i dokumenteve per arkivim | DAP | 2024 |
| Mungesa e trajnimeve të veçanta se si të punohet me të dhënat personale dhe të mbrohen të dhënat personale | 3 | 3 | 9 | Krijimi i komisionit për vlerësim dhe klasifikim dokumenteve | DAP | 2024 |
| 5 | 5 | 25 | Trajnimi i 20 zyrtareve per mbrojtjen e te dhenave personale | DBNJ/ të gjitha njësitë | 2024-2025 |
| **5.**    **Komunikimi dhe**  **informimi** | Vonesa në përditësimin e të dhënave dhe informacioneve në ëeb faqe | * Ligjet dhe aktet   nënligjore     * Rregullorja organizimit të Komunës | 3 | 7 | 21 | Perditesimi i të dhënave sipas ndryshimeve të ndodhura | Zyra per trasnparence | Çdo 6 muaj kontroll |
| Mos prezantimi i aktiviteteve të zhvilluara në komunë dhe mos fotografimi i aktiviteteve | 3 | 7 | 21 | Ngjarjet dhe aktivitetet e publikuara në ëeb dhe rrjetet sociale | Zyra per trasnparence | Çdo 6 muaj kontroll |
| Ndryshimi i ëeb faqes dhe pasurimi me dokumente  relevante | 3 | 5 | 15 | Ëeb faqja e ridizajnuar dhe publikimi dokumenteve | Zyra per trasnparence / Zyrtari I IT | Çdo 6 muaj |
| **Fushat e veçanta të rrezikut** | | | | | | | | |
| **Regjistrimi i rrezikut** | | | **Vlerësimi dhe matja e rrezikut** | | | **Veprimi ndaj rrezikut** | | |
| **Fusha e rrezikut** | **Përshkrimi i Rrezikut** | **Masat ekzistuese të**  **kontrollit** | **Gjasat** | **Ndikimi** | **Vlerësimi i**  **rrezikut** | **Masat e propozuara për zvogëlimin / eliminimin e**  **rreziqeve** | **Njësia/**  **Zyrtari përgjegjës** | **Afati i realizimit** |
| **1.**    **Auditimi i brendshëm** | Niveli i ulët i zbatimin të rekomandimeve nga raportet e Auditorit të Brendshëm (NJAB). | Ligjet dhe aktet  nënligjore  në fuqi | 3 | 10 | 30 | Rritja e zbatimit të rekomandimeve të pranuara nga AB | DBF | Çdo 6 muaj kontroll |
| Mos koordinimi për përgatitjen e planeve të veprimit për implementimin e rekomandimeve nga njësit e audituara nga AB. | 3 | 6 | 18 | Organizimi i takimeve me njësit e përfshira në diskutimin e draft raportit dhe hartimin e planit të veprimit | DBF | Pas çdo auditimi |
| Mungesa e planifikimit të auditimit të bazuar në rrezik dhe auditimeve rast pas rasti | 3 | 8 | 24 | Hartimi i planit të auditimit të brendshëm bazuar në rezultatin e vlerësimit të rrezikut | DBF | Ne fillim te vitit (Janar-Shkurt) |
| **2.**    **Prokurimi Publik** | Të rritet transparenca në procesin e prokurimit, posaçërisht gjatë formulimit të kritereve të përzgjedhjes dhe përgatitjes së publikimit të planeve /ofertave të  prokurimit | Ligji për  prokurimi n publik  Rregullat e KRPP | 3 | 10 | 30 | Trajnimi i vazhdueshëm për personelin përgjegjës të cilët përgatisin specifikacione teknike | Prokurim/  DBNJ | 10 zyrtar te trajnuar brenda vitit |
| Rritja e profesionalizmit në pranimin e mallrave dhe menaxhimin e kontratave | 3 | 10 | 30 | Trajnimi i vazhdueshëm për personelin përgjegjës në fushën e menaxhimit të kontratave dhe komisioneve të pranimit | Prokurim  DBNJ | 5 zyrtar te trajnuar brenda vitit |
| Rritja e pjesëmarrësve në planifikim prokurimit | 3 | 6 | 18 | Organizimi i takimeve planifikuese | ZP dhe DBF | Çdo fund  vit |
| **3.**    **Arsimi lartë** | Mos efikasiteti i shërbimeve arsimore dhe studentore | Ligjet dhe aktet  nënligjore | 3 | 9 | 27 | Identifikimi dhe rritja e efikasitetit sherbimeve arsimore bazuar në nevoja | DA | Shtator  2024 |
| Inspektimet e pa mjaftueshme të procesit mësimor | 3 | 8 | 24 | Të hartohet plani i inspektimeve dhe mbikëqyrja e zbatimit të tij | DA | Cdo vit |
| Mos respektimi i procedurave për përzgjedhjen e stafit dhe studentëve për përfaqësim të Hanit të Elezitnë ngjarje të ndryshme si: Vizita, konferenca, seminare, trajnime, etj. | 5 | 10 | 50 | Respektimi i procedurave për përzgjedhjen e stafit dhe studentëve për ngjarje të ndryshme si: vizita, konferenca, seminare, trajnime, etj | DA | Para çdo aktiviteti |
| **4.**    **Trajnimi** | Mos organizimi i trajnimeve dhe punëtorive për aftësimt ë stafit komuanl |  | 3 | 10 | 30 | * Organizimi i trajnimeve për zyrtaret komunal * Përzgjedhja e zyrtareev neper trajnime * Menaxhim i kontratave përmes prokurimit * Informim mbi rolin e shërbyesve civil | NJBNJ  DAP  Zyra e prokurimit | Cdo tre muaj nga një trajnim |
| Inkuadrimi i teknologjisë në rritjen e standarteve të integritetit komunal | 3 | 6 | 18 | * Hapja e një pyetësori online për raportim të cenimit të integritetit për zyrtaret komunal * Rishikimi i raportimeve anonime kohë pas kohë | DAP | Cdo gjashtëmuaj muaj rishikim |